
                                                  SPORAZUM  O SARADNjI



Zaključen dana __________________. godine u Beogradu između:
______________________________ (u daljem tekstu: _____________________.) sa sedištem u ul. __________________ br. ______, matični broj: ____________________, PIB: ________________, koju zastupa direktor   _____________________________., s jedne strane i

Kancelarije Saveta za nacionalnu bezbednost i zaštitu tajnih podataka (u daljem tekstu: Kancelarija) sa sedištem u ul. Nemanjina br. 22-26, matični broj; 07020171, PIB: 106329282, koju zastupa direktor prof.dr Goran Matić,


PREDMET SPORAZUMA

Član 1.


Ovaj Sporazum o saradnji utvrđuje ciljeve, predmet i način dogoročne stručne, tehničke,  edukativne i obrazovne saradnje ugovornih strana.


Budući da se ugovorne strane, pored ostalog, bave poslovima unapređenja i inovacije znanja i veština u obradi i zaštiti tajnih podataka, kako podataka od interesa za Republiku Srbiju, tako i stranih tajnih podataka, te u obavljanju svojih delatnosti imaju dodirnih tačaka i mogućnosti za edukativnom, obrazovnom i tehničkom saradnjom, ukazala se opravdana potreba za stvaranjem pravnog okvira koji će obuhvatiti različite vidove saradnje ugovornih strana.


Ovim Sporazumom se definišu osnovna međusobna prava i obaveze ugovornih strana u vezi sa tom saradnjom.



CILjEVI SARADNjE 

Član 2.


Ugovorne strane su saglasne da će osnovni ciljevi edukativne i stručno-tehničke saradnje biti:


-  priprema i učešće u realizaciji nacionalnih i međunarodnih projekata,
-  organizovanje stručnih savetovanja, seminara i drugih skupova;
-  razmena stručnih znanja, standarda, iskustava i informacija;
-  korišćenje i transfer savremenih tehnologija,
-  saradnja na pripremi kurseva, seminara, naučnih skupova, konferencija, okruglih stolova

    i drugih oblika kontinualne i permanentne edukacije u oblasti obrade i zaštite tajnih

    podataka,
-  razvoj stručne baze podataka u oblastima saradnje i
-  razvoj izdavačke delatnosti u oblastima od obostranog interesa.

Ugovorne strane su saglasne da predmet i ciljevi saradnje mogu da budu i druga pitanja, a za koja se sporazumno utvrdi da su od zajedničkog interesa.


NAČIN OSTVARIVANjA SARADNjE


Član 3.


U cilju uspešne realizacije ovog Sporazuma ugovorne strane se obavezuju da će se u svemu pridržavati važećih zakonskih propisa i obaveza preuzetih ovim Sporazumom.


Član 4.


Saradnja po ovom Ugovoru biće ostvarivana zaključivanjem Aneksa ovog Sporazuma za svaki pojedinačni vid saradnje. Aneksima će biti regulisan predmet svake konkretne saradnje, način, uslovi, rokovi i ostala pitanja od značaja za realizaciju konkretnih projekata.

Član 5.


U okviru stručno - tehničke saradnje ugovorne strane će se pridržavati sledećih pravila:


-  dobri poslovni običaji,
-  potpuno uzajamno poverenje i solidarnost u nastupu prema trećim licima,
-  obostrano pružanje najpovoljnijih uslova saradnje,
-  poštovanje obaveze čuvanja tajnih podataka, u skladu sa propisima Republike Srbije i

    internom pravnom regulativom ugovornih strana.



PRAVA I OBAVEZE UGOVORNIH STRANA
Član 6.
Konkretni oblici saradnje, podela posla, finansijska pitanja, međusobna prava i obaveze i odnos prema trećim licima biće regulisani posebnim ugovorima koji će se zaključivati zarad realizacije konkretnih poslovnih aranžmana, a na osnovu ovog Ugovora.


ZAVRŠNE ODREDBE

Član 7.
Za sve što nije predviđeno ovim ugovorom primenjivaće se odredbe Zakona o obligacionim odnosima.
Član 8.


Ovaj Sporazum se zaključuje na neodređeno vreme i može se raskinuti u sledećim slučajevima:


-  ako obe ugovorne strane utvrde prestanak interesa za daljom saradnjom,
-  ako jedan od potpisnika ovog Sporazuma ne ostvaruje svoje interese,
-  ako jedan od potpisnika ne ostvaruje kvalitetno svoje obaveze preuzete ovim Sporazumom 

    ili nekim od Aneksa ovog Sporazuma.

Raskid ovog Sporazuma mora biti sačinjen u pismenoj formi, sa otkaznim rokom od 30 dana.

U slučaju raskida ovog Sporazuma obe strane se obavezuju da će izvršiti u potpunosti predviđenom dinamikom i na ugovoren način sve obaveze preuzete Aneksima ovog Sporazuma u ugovorenim rokovima.



Član 9.


Sporazum stupa na snagu danom potpisivanja.

                                                                         Član 10.

Ovaj Sporazum sačinjen je u 4 (četiri) istovetna primerka, po 2 (dva) za svaku ugovornu stranu.



	za  __________________________
_________________________
	Za Kancelariju Saveta za nacionalnu bezbednost i zaštitu tajnih podataka

DIREKTOR

Prof.dr Goran Matić




